SISRECON PAVIMENTOS renova por 4ª tempada consecutiva como patrocinador das escolas do F.C. Meigas.\nDende a tempada 2013-2014 SISRECON PAVIMENTOS patrocina as escolas do F.C. Meigas, e con esta renovación demostra a súa aposta pola igualdade no deporte e polo apoio ao Fútbol Sala Feminino.\nDende a directiva querese transmitir o seu agradecemento aos nosos patrocinadores pola súa decidida aposta polos valores do F.C. Meigas.\nSisrecon é unha empresa que dende 1995 adicase en exclusiva a aplicación de Pavimentos Continuos.\nNo seguinte enlace poden consultar a súa páxina web www.sistemasyrevestimientos.com\nO pasado 24 de febreiro vivimos un reencontro moi especial. O noso primeiro equipo enfrentábase ao F.S. Pontedeume, na 17ª xornada da liga provincial, e as nosas xogadoras reencontrábanse coa súa compañeira Zaira Pombo, que debido a un cambio de residencia, este ano foi acollida no F.S. Pontedeume.\nZaira é unha xogadora moi especial para a famila Meigas, xa que formou parte da mesma durante os últimos anos.\nEn agradecemento ao F.S. Pontedeume por coidar tan ben de Zaira quixemos facerlles un presente, e Sara, capitana do primeiro equipo do F.C. Meigas, fíxolle entrega ao Presidente do F.S. Pontedeume dunha bufanda do club, antes do inicio do encontro.\nPara os afeccionados do F.C. Meigas que acudiron para apoiar ás xogadoras do primerio equipo, foi un encontro moi especial, intenso e disfrutable.\nMoitas grazas F.S. Pontedeume!\nAdxuntamos convocatoria para a próxima Asemblea Xeral Ordinaria, que terá lugar no Pazo da Peregrina, o próximo domingo 18 de marzo do 2018, ás 16:00 horas en primeira convocatoria, e con segunda convocatoria ás 16:30 horas.\nLembrámosvos que tedes a vosa disposición a información relativa a asamblea na web do club, www.fcmeigas.com.\nDocumentación relativa a asamblea:\nConvocatoria Balance e contas Auditadas 2016-17 Presuposto Tempada 2017-18 Planificación Deportiva Tempada 2017-2018\nO noso patrocinador, Panadería Mazás, veunos visitar, para presentarnos a súa última novidade: unha marabillosa Food Truck, que veu cargada de ledicias coma as empanadas variadas que gozamos en boa compañía logo dun emocionante partido, e que coroamos coas cacke pops de chocolate que deixaron o mellor sabor de boca.\nComo facemos habitualmente, aproveitamos a oportunidade de agradecer o apoio tan importante que un ano máis temos de este sabroso patrocinador.\nComida de nadal en familia\nPaola Vignolo nova presidenta do F.C. Meigas


O BNG de Ribeira pon en marcha unha campaña de apio ó comercio de proximidade - Canal Rías Baixas\nO BNG de Ribeira pon en marcha unha campaña de apio ó comercio de proximidade\nRIBEIRA> O BNG de Ribeira puxo en marcha unha campaña de apoio ó comercio local. Baixo o lema ‘Mellor local, mellor galego, aposta polo noso’ buscan incentivar o consumo no comercio de proximidade durante este Nadal.\nO consumo de produtos galegos é a mellor opción nestas datas para xerar riqueza e emprego nas vilas. Así o entende o BNG de Ribeira que vén de lanzar unha campaña de apoio ó comercio local para incentivar o consumo nas tendas de barrio como alternativa a grandes superficies ou plataformas de venda on line.\nAdemais do reparto de folletos informativos, os nacionalistas lanzaron unha serie de propostas para contibuír a relanzar un sectro moi afectado pola crise sanitaria. Entre elas, a necesidade de promover unha nova Lei de Comercio que regule horarios e temapadas de rebaixas e a creación dun selo de calidade para os produtos de orixe galega.\nDende o BNG destacaron tamén a importancia da posta en marcha dos bonos comercio que, supoñer un aforro para os consumidores nas compras de Nadal, suporá un importante incentivo das vendas nos numerosos comercios adheridos á campaña ‘Ama Ribeira’.\nArtigo anteriorPortonorte e Sanxexolandia entre as iniciativas de Sanxenxo para recuperar a ilusión do nadal\nSeguinte artigoAcordo no Parlamento para dotar a Rianxo do Servizo de Hospitalización a Domicilio\nAs confrarías de Rianxo e Cabo desmárcanse da postura da Federación no conflito da mexilla\nOs usuarios de AMICOS protagonizan un calendario de inspiración mariñeira


O terremoto chileno deixou tras de si 432 falecidos e un total de 2 millóns de damnificados | GaliciaAberta - Secretaría Xeral da Emigración\nO terremoto chileno deixou tras de si 432 falecidos e un total de 2 millóns de damnificados\nDespois do terremoto, un forte tsunami, que os expertos consideraron como o segundo máis grave na historia do país e un dos cinco maiores da humanidade, impactou contra as costas de Chile.\nÁs 3.30 da mañá do sábado 27 de febreiro de 2010 o sur de Chile estremeceuse durante algo máis de dous minutos e medio.\nAs zonas máis afectadas polo terremoto foron as rexións chilenas de Valparaíso, a área Metropolitana de Santiago, ou Higgins, La Araucanía, Maule e Biobío, onde vive preto do 80% da poboación do país. Nestas dúas últimas rexións o goberno chileno declarounas «estado de excepción constitucional de catástrofe». O terremoto deixou tras de si 432 falecidos, unhas 500 mil vivendas esnaquizadas e un total de 2 millóns de damnificados na peor traxedia natural vivida en Chile en máis de 40 décadas.\nErros na alerta\nA presidenta Michelle Bachelet, na súa primeira aparición pública, descartou a posibilidade de que se producise un tsunami e fixo unha chamada de tranquilidade cara á poboación. Estas declaracións teríaas realizado sobre a base dun erro no diagnóstico da situación por parte da Armada, concretamente do Servizo Hidrográfico e Oceanográfico da Armada de Chile (SHOA). Poucos minutos despois do sismo, unha grande extensión de costa quedou devastada por ondas de enormes dimensións que se internaron varios centos de metros terra dentro arrasando con gran parte das estruturas costeiras.\nEste forte tsunami, que os expertos consideraron como o segundo máis grave na historia do país e un dos cinco máis fortes da humanidade, impactou contra as costas chilenas, destruíndo varias localidades xa devastadas polo impacto telúrico. No arquipélago de Juan Fernández, por exemplo, malia non se sentir o sismo, as marusías arrasaron co seu único poboado, San Juan Bautista.\nUnhas horas despois da catástrofe, o goberno chileno declinou aceptar nun primeiro momento axuda internacional, aínda que si se agradeceron as mostras de apoio que chegaban dende todas partes do mundo. O 1 de marzo, unha vez confirmada a verdadeira magnitude da traxedia, o embaixador chileno solicitou formalmente en Xenebra a axuda da ONU, o envío de equipos do devandito organismo para a avaliación de danos, así como asistencia para axudar ás vítimas.


Cantigas no Camiño e Músicos na Cuneta\n09:01 Xoves, 20 de Xaneiro de 2022\nA programación cultural que ofrece este goberno é a dun bolo por formación nalgunha parte deste País\nO Xacobeo programa unha ÚNICA xira na que 26 grupos folk teñen unha ÚNICA actuación durante todo este ano. Estes artistas integran o apartado que o Consellería de Cultura creou para ir encaixando as distintas correntes musicais galegas: Xacobeo Raíces.\nXacobeo Raíces está formado por grupos como Fuxan os Ventos, Marful, Espido, Uxía, Luar na Lubre... A programación cultural que ofrece este goberno é a dun bolo por formación nalgunha parte deste País. Iso si, grávase un compilación cun tema de cada un dos grupos para vender no Gadis a 4 ou 5 euros.\nNinguén pon en dúbida a capacidade mediática de tal produción cultural, a capacidade de comunicación e de proxección exterior. Ninguén.\nOs creadores galegos deberían estar tranquilos e confiados na política cultural desta Consellería ofrecéndolles unha actuación anual e un cd para o supermercado. Os concellos, os concelleiros de cultura, tamén parecen que están tranquilos: unha actuación de balde dende o Xacobeo garante a programación cultural do seu concello. Ou non?\nAs concellerías de cultura sufriron este ano un recorte económico dun 20 a un 40 % do seu orzamento. As instalacións, o persoal, os edificios..., son o prioritario, polo tanto, é a programación a que sofre as consecuencias. Os concellos non dispoñen de orzamento para programar e depende das xiras culturais que subvencionan a Xunta e as Deputacións.\nXiras como a que acaba de presentar a Deputación de Pontevedra, ofrecendo o seu apoio económico á gran empresa cultural deste Pais: Espectáculos Lito. Patrocinando unha xira polos concellos de Pontevedra da súa orquestra Panorama. Orquestra tamén patrocinada polo Xacobeo.\nDeste xeito os concellos poden seguir completando a súa programación cultural. Non poderán ofrecer creación, mais si imitación.\nE todos seguimos tranquilos e tranquilas, os artistas sen ningún tipo de apoio institucional e os concelleiros/as de cultura sen a posibilidade de programar, presentar e apoiar á música galega.\nRepito, todos/as nós, seguimos tranquilos e tranquilas e sen facer ruído.\n1 comentarios | 10712 lecturas\n[05-04-2010 ] Medios comentou:\nSemella que todos esteñamos acostumad@s e porén anestesias@s ante o goberno da sinrazón. Semella que se tomen as decisións que nos competen a todos a salto de mata, sen teren en conta a cantidade de axentes e de salarios impricados nas súas decisións.\nBótase algo de menos que a industria cultural do pais, saia á rúa reivindicar o que é seu; que os cartos adicados a cultura, e que saen dos impostos de todos os galegos, revirtan no noso.\nUnha aperta camarada.


En San Francisco en Marzo\nClinton podería sumarse á próxima conferencia da ICANN\n18/01/2011 Bill Clinton, ex-presidente dos Estados Unidos, podería participar na conferencia da ICANN no Val de Silicio de San Francisco (EE.UU.) en marzo. “Aínda que é certo que o invitamos e aceptou, aínda estamos a traballar nun contrato, e sen el non pode ser lanzado un anuncio formal ”, escribiu Scott Pinzon no blog oficial desta organización. Varios sitios web xa informaron que Clinton chegou a un acordo coa ICANN. Con todo, a corporación explica que “esperamos que pronto podamos concluír con éxito o proceso para permitir que o Presidente Clinton participe na reunión”. ICANN goberna o sistema de nomes de dominio (DNS). A econmenda orixinal á ICANN proveu do goberno de Estados Unidos mentres era presidente Clinton. Esta organización está definindo un novo conxunto de regras para lanzar novos dominios. A Asociacion Puntogal participará nese proceso para conseguir canto antes un dominio para a lingua e a cultura galegas. Compartir Compartir noticias serve para que outros usuarios da rede poidan ver as noticias ou informacións que a ti che pareceron interesantes. Para isto existen certas webs, alleas a Puntogal, que teñen por natureza a de compartir, valorar, comentar ou gardar calquera información que chamou a atención dos seus usuarios.\nBill Clinton, ex-presidente dos EE.UU., con Rod Beckstrom, presidente da ICANN/circleid.com\tLigazóns\nSitio web da conferencia da ICANN en San Francisco


Samsung presentou os seus novos dispositivos móbiles en Barcelona - Código Cero - Diario Tecnolóxico de Galicia\nSamsung presentou os seus novos dispositivos móbiles en Barcelona\nluns, 24 de febreiro do 2014 Marcus Fernández\nJK Shin amosou hoxe o novo GALAXY S5\nSamsung Electronics decidiu celebrar a súa grande presentación Unpacked 2014 Episode I no marco do Mobile World Congress de Barcelona, ampliando a súa familia GALAXY S cunha nova xeración que incorpora bastantes novidades no seu hardware e no seu software, e incrementando a súa interacción con accesorios persoais.\nO presidente da división móbil de Samsung, JK Shin, foi o encargado de amosar ao público o Samsung GALAXY S5, asegurando que se trata dunha volta ás orixes “enfocándose en capacidades que importan á meirande parte dos nosos clientes” combinando unha cámara avanzada, unha elevada velocidade de transferencia de datos, ferramentas destinadas á práctica deportiva e resistencia física.\nO GALAXY S5 incorpora a tecnoloxía LTE e Wi-Fi máis avanzada do momento, senón que tamén incorpora a prestación Download Booster, que fai que o móbil intente conectarse a través da conectividade máis rápida dispoñible sen importar onde esteamos.\nEntrando polo miúdo nas especificacións do novo smartphone de Samsung, estamos ante un dispositivo cunha pantalla Super AMOLED Full HD de 5,1 polgadas, cun procesador de catro núcleos a 2,5 GHz, 2 Gb de RAM, 16/32 Gb de almacenamento interno (ampliable mediante tarxetas microSD de ata 64 Gb), cámara traseira de 16 Mpíxeles (que presume de enfoque automático rápido e de contar con HDR para fotografías e vídeo), cámara frontal de 2 Mpíxeles, certificación IP67 de resistencia á auga e ao po, Wi-Fi AC, Bluetooth 4.0, USB 3.0, NFC, infravermellos (para poder funcionar como mando a distancia), batería de 2.800 mAh, un grosor de 8,1 milímetros e 145 gramos de peso.\nTamén destaca polo feito de que, aparte de acelerómetro, xiroscopio, sensor de proximidade, barómetro e sensor de luz ambiental, tamén conta cun escáner de pegadas dactilares (baixo a pantalla) e cun pulsímetro (xunto ao flash da cámara traseira).\nUn dos detalles que permite diferenciar a este novo GALAXY S5 é a súa carcasa traseira, que estará dispoñible en varias cores (negro, branco, azul eléctrico e cobre/dourado) cun patrón de pequenas perforacións que afecta claramente tanto á estética como ao tacto do dispositivo. Chegará ao mercado con Android 4.4.2 a partir do mes de abril.\nPrimeiro vistazo en vídeo ao Samsung GALAXY S5\nTecnoloxía para vestir e a práctica deportiva\nPero unha das grandes apostas de Samsung dos últimos meses, os smartwatches, tamén se reforza coa chegada do GALAXY S5, pois vén acompañado por unha nova xeración de produtos GALAXY Gear. Comecemos polo GALAXY Gear 2, un reloxo intelixente cunha pantalla Super AMOLED de 1,6 polgadas cunha resolución de 320 x 320 píxeles, procesador de dobre núcleo a 1 GHz, 512 Mb de RAM, 4 Gb de almacenamento Interno, Bluetooth 4.0, infravermellos, certificación IP67 con resistencia ao po e á auga, pulsímetro, podómetro, cámara de 2 Mpíxeles con enfoque automático e unha pequena sorpresa: o seu sistema operativo, en vez de ser Android como no seu modelo anterior, é Tizen. Samsung tamén venderá unha versión máis económica, o GALAXY Gear 2 Neo, que prescinde da cámara, co que consegue pasar de 68 a 55 gramos. Un detalle a salientar é que a batería de 300 mAh dos Gear 2 permítelles funcionar entre 2 e 3 días cunha única carga (mentres que o modelo do ano pasado forzaba a recargar a batería diariamente).\nEstes nosos smartwatches pretenden servir para enlazarse co smartphone e poder empregalo para aceptar e ignorar chamadas e mensaxes, recibir notificacións, funcionar como mando a distancia universal, empregarse para o control multimedia e incluso pode servir como un asistente para o adestramento deportivo.\nPara este último uso Samsung decidiu preparar tamén o GALAXY Gear Fit, unha pulseira deportiva que incorpora unha pantalla curva de 1,84 polgadas cunha resolución de 432 x 128 píxeles, que só pesa 27 gramos e integra unha batería de 210 mAh que permítelle funcionar entre 3 e 4 días cunha única carga. Pode comunicarse co móbil por Bluetooth 4.0, tamén conta con pulsímetro, é resistente á auga e ao po (IP67) e a súa correa pode intercambiarse. Aparte de servir como podómetro, monitor de sono e cronómetro, tamén pode empregarse para recibir notificacións (mensaxes de texto, chamadas, e-mail...), controlar a reprodución multimedia... un accesorio que busca conxugar os smartwatches coa moda dos cuantificadores de actividade, que veremos no mercado no mes de abril.\nO GALAXY Gear 2 Neo será unha versión económica do Gear 2 grazas a prescindir da súa cámara\nO Gear Fit preséntase como un bo accesorio para a práctica deportiva\nO GALAXY Gear Fit combina smartwatch e cuantificador persoal nun único dispositivo, sumándose así a dúas tendencias actuais


O Porto de A Coruña ensaia un sistema intelixente para calcular o ciclo de vida útil da infraestruturas\nActualizado 21/08/2009 18:16:27 CET\nO proxecto do CSIC busca reducir custos mediante a detección de danos e aumentar así a produtividade das instalacións portuarias\nO Porto de A Coruña ensaia un sistema intelixente desenvolvido polo Instituto de Ciencias da Construción Eduardo Torroja -- pertencente ao Consello Superior de Investigacións Científicas (CSIC)-- e que ten como obxectivo calcular o ciclo de vida útil das infraestruturas portuarias, así como detectar danos e anomalías nun estado "temperán" e "en tempo real".\nO proxecto, que se denomina Dynaport, pretende lograr "un importante avance" no deseño e desenvolvemento de técnicas avanzadas para a conservación, mantemento e explotación "dunha ampla variedade" de instalacións de transporte, segundo explicou a Autoridade Portuaria nunha nota de prensa.\nNeste sentido, explicou que ata o momento existen "moi poucos métodos" que permitan realizar a medición dos niveis de seguridade e durabilidade nunha estrutura de formigón nos seus distintos ámbitos de aplicación, en gran parte pola complexidade da reprodución do ambiente real.\nPor iso, é "fundamental" contar con estruturas preexistentes, indicou, que sirvan como base para os ensaios químicos e mecánicos que a continuación se compararán cos resultados obtidos por modelos teóricos.\nCon este fin, o edificio da compañía frigorífica será o material de experimentación dos investigadores, os estudios dos cales se centrarán en cinco fases: a de deseño e redeseñar, construción e redeseñar, mantemento e explotación, reparación e postreparación da arquitectura.\nDesta edificación, que se demolerá con motivo da ampliación do muelle do leste, o equipo encargado da investigación extraerá elementos estruturais representativos afectados pola corrosión, como é o caso de piares ou vigas. "É unha oportunidade única para validar os ensaios e medicións", sinalou a propia dirección do proxecto.\nAdemais, a autoridade portuaria indicou que Punta Langosteira constituirá un escenario "paradigmático", xa que se trata dun porto en "plena" construción, que cumpre todos os requisitos necesarios para calcular a durabilidade das estruturas deste tipo.\n"Grazas ás solucións tecnolóxicas" que desenvolva esta iniciativa, os científicos poderán recalcular estes patróns, recalcou e fixo fincapé en que o lugar presenta un "extraordinario" volume de material. En total, prevese a fabricación de 3,5 millóns de metros cúbicos de formigón.\nTanto os bloques como os caixóns deberán soportar a acción dinámica das ondas, a influencia de altas presións e a agresividade do medio mariño, polo que o porto reivindicou a súa "utilidade" para a validación dos citados indicadores de seguridade e durabilidade.\nAsí mesmo, insistiu en que a aplicación desta ferramenta busca "optimizar" as accións de mantemento, conservación e explotación das infraestruturas, xa que a falta de calibración dos modelos é "unha das causas do incremento dos custos desas instalacións".\nNesta liña, asegurou que este sistema non só permitirá "reducir os custos finais", senón que "incrementará" a competitividade do sector portuario. Os seus principais destinatarios serán, por iso, as administracións, grandes construtores e pymes.\nAo termo dos traballos, o proxecto Dynaport achegará unha memoria en forma de "libro da estrutura" --informou o porto-- no reflectiranse os requisitos "clave" que se conclúan.\nO Instituto de Ciencias da Construción Eduardo Torroja, que depende do CSIC, conta cunha acreditada experiencia no estudio do formigón armado, xa que durante uns trinta anos realizou achegas sobre aspectos relacionados coa súa resistencia. En canto a accións de I+D, o grupo desenvolveu numerosos proxectos financiados pola Comisión interministerial de ciencia e tecnoloxía.\nO que se experimenta no porto de A Coruña, en concreto, inclúese no Plan nacional de investigación científica, desenvolvemento e innovación tecnolóxica. Nel colaboran diversas administracións e empresas a nivel estatal.


Miguel Lamas imparte clases de batería na Escola BellónMaceiras\nO talento fóra de serie de Miguel Lamas na batería\nAos 4 anos comezou a tocar a batería. Un ano despois ingresou na Escola da Vaca da man do profesor Manolo Pérez. Con 6 anos fixo a súa primeira actuación en público. Falamos de Miguel Lamas, batería de Fene nacido en 1993, e que xa chegou a despuntar como un dos baterías máis destacados do Estado. As súas máns, o seu talento fóra de serie, logra o prodixio de sacar sons totalmente sorpresivos de calquera instrumento de percusión.\nO Real Coro Toxos e Froles actuando en Sillobre (Fene)\nÉxito da Xuntanza de Gaiteiros 2010\nMáis de 300 persoas ateigaron na tarde de onte o salón de actos da Sociedade Agarimo de Sillobre (Fene A Coruña) para asistir á XXII Xuntanza de Gaiteiros organizada pola banda Airiños de Fene. Actuou o coro Cántigas da Terra da Coruña e recibiu a súa homenaxe o Real Coro Toxos e Froles de Ferrol. Exaltouse a música tradicional, a música coas raigames máis fondas na terra galega, en palabras do presentador Pedro Blanco.\nPantalla e escenario do cine Adriano de Barallobre (Fene A Coruña)\nPedro Almodóvar interésase polo vello cine Adriano de Barallobre\nA produtora de Pedro Almodóvar púxose en contacto cos propietarios do cine Adriano de Barallobre para contrastar a posibilidade de utilizar o edificio para a rodaxe dunha película. Tamén grupos musicais amosaron o seu interese para usar a emblemática sala na gravación dos seus videoclips.\nJuventino Trigo, candidato a alcalde de Fene polo BNG\nJuventino Trigo encabezará a candidatura do Bloque Nacionalista Galego de Fene nas eleccións municipais de maio do 2011. A asamblea do BNG respaldou por unanimidade esta proposta, que ainda terá que refrendarse formalmente no vindeiro mes de novembro. A responsable local da formación nacionalista Ana Santiago e o voceiro do grupo municipal Manuel Polo deron a coñecer este mediodia esa decisión. O candidato nacionalista é veciño de Perlío e foi traballador de Astano. Dende o ano 2008, actua como secretario da Asociación de comercio, hostalería e servizos “O Cruceiro” de Fene. É titular da Asesoría Perlío na avenida Marqués de Figueroa.


Cineuropa e a Asociación de actrices e actores lembran a María Casares - Nós Televisión\nCineuropa e a Asociación de actrices e actores lembran a María Casares\n22 e 23 de novembro: ciclo especial sobre María Casares\nA Asociación de Actrices e Actores de Galicia (AAAG) e o Festival Cineuropa lembrarán de xeito especial a figura da actriz galega María Casares no vixésimo aniversario do seu pasamento, o 22 de novembro de 1996. Será cun ciclo especial que terá lugar os días 22 e 23 de novembro no Salón teatro no que se poderán ver unha entrevista realizada A Fondo de TVE e dúas películas nas que participou a actriz. Desta programación falou o director do festival, José Luís Losa.\nMarta Lois, explicou a importancia de María Casares para o noso país resumindo a súa biografía. Pola súa banda, Goretti Sanmartin, vicepresidenta da Deputación da Coruña, salientou que é fundamental recuperarmos a memoria de figuras como María Casares.\nEn representación da asociación de Actrices e Actores de Galicia (AAAG) a súa vicepresidente, Mabel Rivera, falou da falta de coñecemmento que hai sobre ella e reivindicou a súa a figura.\nA lembranza de María Casares completarase no programa Diario Cultural da Radio Galega cunha colaboración da Asociación de Actrices e Actores de Galicia que emitirán unha entrevista e varios poemas que acompañaron á actriz no seu exilio.\nArtigo anteriorDía Mundial da Infancia no Pazo de Raxoi\nSeguinte artigoAntía Otero presenta “O cuarto das abellas”


A 'Explanada do Horizonte', lista para o uso e gozo das veciñas e veciños do Rosal - Vigo al minuto\nA ‘Explanada do Horizonte’, lista para o uso e gozo das veciñas e veciños do Rosal\nAo mesmo tempo, queda acondicionado o tramo do Camiño de Santiago que pasa polo municipio\nO Concello do Rosal xa recepcionou a obra finalizada dun proxecto de reforma integral e mellora paisaxística. A mesma permite dotar a Portecelo dunha nova área de esparexemento. Ademáis, queda acondicionado o tramo do Camiño de Santiago que pasa polo municipio.\n«Para nós é un orgullo poder contar con María Fandiño neste proxecto, unha arquitecta recoñecida polo seu traballo paisaxista que está acadando numerosos premios a nivel internacional», salienta a alcaldesa.\nÁnxela Fernández Callís asegura que «non podemos deixar de agradecer a implicación da veciñanza de San Xian e Portecelo, da comunidade de montes do Rosal e da traída de augas, así como do dono do petróglifo do Lapón. Sen a súa colaboración non sería posible sacar este proxecto adiante».\nFeijóo desvela que en Galicia hai "máis de 700" rastrexadores de COVID-19\nEl PP de Vigo acusa a Caballero de "reírse de la gente" con sus anunciadas ayudas a la hostelería


As restauracións pendentes da Igrexa de Fisterra - Historia de Galicia\npor Redacción · 1 Nov, 2016\nA Igrexa de Fisterra leva meses en medio da polémica, primeiro pola polémica restauración das súas arcadas, obra do arquitecto César Portela, e que non gustou a moitos veciños por ter utilizado un azul mariño. Logo pola aparición de novas humidades, a pesar de arranxos previos. E, agora, novamente porque hai quen pide que se restaure o retablo do Cristo –a imaxe icona da vila–.\nA Asociación de Veciños de Fisterra denuncia que “a situación do retablo é lamentable” e é “urxente” a súa reforma. Por iso, teñen xa nas súas mans un proxecto de restauración desta obra de estilo barroco que ascende a 27.769,50€ que xa foi presentado ao correspondente departamento da Xunta de Galicia.\nEstado no que se atopa a madeira do retablo do Santo Cristo de Fisterra / QPC\nPara que esta restauración se leve a cabo é necesaria a petición da restauración a faga o propio Arcebispado como titular da igrexa e do retablo. Deste xeito, dende a asociación de veciños de Fisterra fan un chamamento aos membros da parroquia, á Xunta de Confrarías, a outras asociacións do municipio e ao goberno local para que se sumen á súa petición.\nOs veciños argumentan que algunhas partes do retablo da igrexa Santa María da Areas de Fisterra están moi deterioradas. No proxecto de restauración indican que este retablo xa sufriu varias modificacións ao longo dos anos e que, xunto ao ataque das termitas e á auga que entra na capela, poñen en perigo a súa conservación.\nTemas: César PortelaIgrexa de FisterrarestauraciónSanto Cristo de Fisterra\nSeguinte Os escravos do bispo Rosendo\nAnterior Samaín, Halloween ou Día de Defuntos?


BIBLIOPAZOS: A mosca - LITERATURA INFANTIL\nA mosca Catarina é un pouco torpona, quere romper os cristlas a golpes. Coa cabeza, golpea e volve golpear. É como un martelo sempre martelando. Cando se cansa de dar cabezadas vai, case sen folgos, medio atordada, tan atordada que onte se coou na boca dunha ra que bocexaba aburrida. A ra, co susto, chuspiuna fuera...se salvou a mosca... e rematou a historia.


Feixoo, con Casado.\nCasado non contempla a hipótese da abstención nin por acción nin por omisión. Feixoo ten unha posición máis dúctil. Unha posición que evoca o estilo Raxoi. Se o antigo líder do PP chegou a ofrecer unha grande coalición a Sánchez, por que o PP se tería que fechar a algún tipo de acordo co actual inquilino da Moncloa?, pergúntase o líder do PPdeG.\nFeixoo advogou por facilitar a investidura de Sánchez —vía abstención ou mesmo vía voto afirmativo—a condición de que o candidato socialista dinamitase as pontes coas forzas independentistas. E, nese sentido, Feixoo dirixiu estas perguntas retóricas ao presidente en funcións: "Está de acordo con manter a unidade do país? Con non gobernar con independentistas nas institucións? Co deseño constitucional do país?".\nÉ curioso que Feixoo apele ao "deseño constitucional do país" cando o seu partido chegou a acordos de goberno con Vox, forza política que defende a supresión das comunidades autónomas e o retorno ao Estado centralista.\nFeixoo marca distancias con Casado ao suxerir un achegamento ao PSOE se este mudar de...


Nova: A Xunta mostra en Ourense unha selección de gravados composteláns dos séculos XVII e XVIII | Cultura de Galicia\nNova: A Xunta mostra en Ourense unha selección de gravados composteláns dos séculos XVII e XVIII\nA Xunta mostra en Ourense unha selección de gravados composteláns dos séculos XVII e XVIII\nO secretario xeral de Cultura, Anxo M. Lorenzo, inaugurou hoxe a exposición ‘Símbolos xacobeos e imaxes de Santiago. Impresos do barroco compostelán’\nOrganizada polo Museo Arqueolóxico Provincial de Ourense, poderá visitarse ata xaneiro de 2022 na Sala de Afundación, na Praza Maior\nOurense, 23 de setembro de 2021.- O secretario xeral de Cultura, Anxo M. Lorenzo, inaugurou hoxe en Ourense a exposición Símbolos xacobeos e imaxes de Santiago. Impresos do barroco compostelán, organizada polo Museo Arqueolóxico Provincial. Na mostra, que poderá visitarse ata o 16 de xaneiro de 2022 na Sala de Afundación situada na Praza Maior, a Xunta expón unha selección de 61 gravados composteláns dos séculos XVII e XVIII.\nSegundo salientou o representante da Consellería de Cultura, Educación e Universidade na súa intervención, trátase de pezas abertas por afamados gravadores locais e foráneos, utilizadas polas tipografías composteláns, co denominador común de que aparezan os símbolos xacobeos ou a imaxe de Santiago. Con elas atendíase “unha tripla demanda, a da Universidade, coas follas de grao, do Cabido, para documentos relacionados co culto xacobeo, e estampas de finalidade relixiosa destinadas á devoción popular”, explicou.


O PP quere que se investigue se Poio está a pagar polo lixo recollido noutros concellos - Pontevedra Viva\nRolda de prensa do PP de Poio\nLuns 25 de Febreiro, 2019 ás 13:40 do Luns 25 de Febreiro, 2019\nO grupo municipal do Partido Popular no Concello de Poio ten fundadas "sospeitas" de que os veciños deste municipio están a pagar polo lixo que se está recollendo noutros concellos polo que pedirá que se investigue á empresa Valoriza, concesionaria actual do servizo de recollida de residuos no municipio.\nO portavoz local do PP, Ángel Moldes, compareceu este luns en rolda de prensa cos datos oficiais da Sociedade Galega do Medio Ambiente, Sogama nos que se reflicte que "Poio é o concello que peor xestiona o lixo na provincia". Durante o 2018 Poio foi o municipio no que máis aumentaron os envíos de lixo a Sogama, concretamente se máis de 256,12 toneladas, "máis que o que incrementaron Pontevedra e Vigo xuntas".\nPoio tamén aumentou a bolsa negra un 3,62% isto son "17 veces máis que a media de toda a provincia", indicou Moldes "son uns datos demoledores", que ao seu xuízo, "non se poden xustificar sinalando ao crecemento da poboación co turismo".\nComo "agravante" o portavoz popular lembrou que os veciños de Poio pagan "o recibo do lixo máis caro da provincia", 122 euros ao ano, cando a recollida non ten a mesma frecuencia en todos os núcleos.\nOs populares sospeitan que este incremento "que non é normal" na cantidade de lixo recollido "non se debe aos veciños de Poio" senón que os camións de recollida de Valoriza "chegan medio cargados a Poio" sen baleirar previamente o lixo que recolleron noutros municipios como Marín ou A Illa de Arousa e "continúan facendo a recollida en Poio e dospois cando van a planta de Ribadumia súmase o que ven doutros concellos co que se recolleu en Poio".\n"Nós case estamos seguros pero preferimos que o concello abra unha investigación", sinalou Moldes.\nO Concello de Poio argumenta contra as "falsas" acusacións do PP sobre a recollida de lixo e defende o servizo


Igrexa de San Xoán de Lagostelle | Concello de Guitiriz\nIgrexa de San Xoán de Lagostelle\nEsta igrexa é a primitiva do pobo, de feito coñecese popularmente como a “Igrexa Vella”, para diferenciala da "Igrexa de Santa María". Está situada na Praza de San Xoán en Guitiriz, preto do Cuartel da Garda Civil. Foi fundada como Capela a principios do S. XIV, e sufriu varias ampliacións ata acadar a estrutura que ten na actualidade. Nos anos 2001-02 e no 2005 estivo en proceso de restauración.\nDesta igrexa, destaca a súa Fachada Barroca, cun fermoso altorrelevo representando a San Xoán Bautista, con restos de policromía. Nos laterais levántase dúas torres iguais,do ano 1831. Todos os muros son de sillería rectangular e, nun lado, presenta un sinxelo pórtico, con columnas. No interior destaca un “Arco Triunfal” de medio punto que divide o espazo, pero o que máis chama a atención son as Capelas e os retablos Barrocos do S.XVIII. A Capela Maior é de estilo Gótico tardío, e cóbrese cunha bóveda de nervios con cinco claves, e vese iluminada por arcos de medio punto.\nPosúe outras dúas Capelas, situadas nos laterais. No lateral dereito está a “Capela das Dolores” e no lateral esquerdo a “Capela do Santo Cristo”. Ó lado da igrexa está situado un Cruceiro do ano 1880, de gran beleza e coñecido como “Cruceiro da Vila “. Dende o Atrio accedese ó Cemiterio da Vila.


A familia dos Tartarouchos: Aquelarre\nMoitas grazas as bruxiñas por unha tarde especial, mágoa que non se repitan máis a miúdo. A próxima con parellos e bichiños pululantes incluídos, vale?\nAínda así fíxose curto, faltounos tempo para falar moooooito, e quedan moitos pensamentos para rumiar nesta cabeciña. Agardo que teñades un recordo especial deste ritual "á galega" (e menos mal, que se chegamos ter a Juan Luis Guerra.... :-D).\nNon sei se as galletas tiveron pouco éxito (as dos nenos do cole estaban boísimas) ou tiñamos pouca fame, as infusións ricas, as velas agradables, cheiros, chaveiros con contas e axóuxeres, pulseiras, calendarios, pelotas e peúgos.\nMoitas grazas a todas, canto temos que celebrar!\nO malo é que a min non se me quitaron as ganas, debedes ser unha drogha ben dura porque o aquelarre so me deu ganas de máis, así que... cando facemos o próximo?\nPasounos Os Tartarouchos en 20:32\nEtiquetas: amigos, bruxiñas\nAivou viernes, 7 de diciembre de 2007, 0:08:00 CET\nPois non sei que tes contra Juan Luis Guerra... :P\nAdemais bailar ritmos latinos é boísimo para que os bebés se coloquen e atopen o radio de menor resistencia da súa cabeza para sair no momento do parto... ale, as preñás xa sabedes que facer durante as contraccións, a bailar salsa... a persoa que contou eso tamén contou que "valen máis 10 minutos movendo a cadeira que 1 hora paseando coa cadeira ríxida".\nrosana viernes, 7 de diciembre de 2007, 11:20:00 CET\nPois eu despois de entrar no blog, quería falar do aquelarre pero atopeime coa Tía Tanita e o feito de ir contracorrente.\nPois onte cando lle contaba a Calvi e a Antón todo o do Aquelarre coa ilusión dunha nena pequena que vén dun cumpreanos e de pasalo teta, pois el comentou que sorte, poder ter tempo para facer galletas, pulseiras, patucos, xerseis de piratas pero non é sorte é envexa cochiña, e canta razón tiña Rosa Regás cando dixo que ía comprar tempo cos cartos do premi Planteta.......\nPois iso que se che serve de algo anfitriona nós admiramos iso e parécenos marabillosa a ilusión por facer cousiñas e grazas ás tres por facernos sentir en " Noruega".\nmar lunes, 10 de diciembre de 2007, 15:15:00 CET\nPois eu tamén che quero agradecer a tan maravillosa acollida que nos deches na tua casa xunto con Cris e Sabela, espero poder repetir isto moi pronto pero ti como barrigona.\nAs veces eu tamén me sinto un pouco coma ti polo da " tia Tanita" pero cando me poño un pouco depre sempre me dice Angel que somos unhas afortunada por poder estar cas nosas nenas e facer galletas ou o que sexa, eu teño a esperanza de que todo chegará.


Galicia Confidencial (GC) - Información sobre Beiras\nA USC recoñece o seu traballo pola lingua "na docencia, na investigación, no ámbito da xestión e na vida política".\nO longo camiño de pedra de Anova: de ser alternativa ao BNG a ser case testemuñal na política galega\nO exdiputado Antón Sánchez dimite como portavoz nacional. "O certo é que xa non sinto que poida ser útil como portavoz nestas circunstancias actuais", sinala\nDíaz non exclúe unha alianza elecotral co PSOE: "Quen me ía dicir que ía pactar con Beiras"\nDi do seu novo proxecto: "Non me defino polas siglas".\nO Maré 21 celebrarse entre o 23 e 26 de setembro con artistas dunha ducia de países.\nEstrea este xoves no Festival de Cans dun documental sobre Beiras e outro protagonizado por Ian Gibson\nTamén se estreará o documental 'Onde acaba a memoria', protagonizado por Ian Gibson, que supón a estrea como director do vigués Pablo Romero-Fresco.\nUnha ideoloxía que é unha caricatura de si mesma.\nSegue sendo a economía galega unha economía “colonial”?\nUn estudo sobre a evolución da estrutura econonómica de Galicia tras a crise da burbulla inmobiliaria analiza as súas fortalezas e as súas debilidades. Entre as conclusións, a importancia do sector da pesca e do agro e as grandes evias nos sectores industriais tecnoloxicamente máis dinámicos e os servizos a empresas máis intensivos en coñecemento.\nA portavoz nacional pídelle a Feijóo que ensine o seu protocolo.\nGalicia En Común-Anova Mareas cancela citas con Beiras en Ribadeo e Viveiro; os Concellos viveirense ou burelao aprazan programación.\nBeiras chama a unidade das forzas de esquerda para rematar co "fascismo máis brutal" de Feijóo\nO histórico dirixente nacionalista Xosé Manuel Beiras, que se atopaba apartado do foco mediático desde fai máis dun ano, participou este domingo nun acto en Lugo, no que cualificou ao presidente da Xunta e líder do PPdeG, Alberto Núñez Feijóo, de "colaboracionista do fascismo máis brutal".\nBeiras encara unha nova campaña electoral aos 84 anos para apoiar á Galicia En Común-Anova Mareas\nO histórico dirixente nacionalista Xosé Manuel Beiras reparece este domingo en público para arroupar ao escritor Miguel Anxo Fernán-Vello, o candidato de Anova e número un da lista por esta provincia.


O banco malo carga cos morosos\nGaliciaé LV / Axencias 18 febrero 2013 11:26 h.\nA morosidade do crédito concedido pola banca en España caeu en decembro ao 10,44 %, o primeiro descenso tras dezasete meses de subidas e a súa taxa máis baixa desde xullo de 2012, debido en gran parte ao traspaso de activos tóxicos das entidades financeiras ao banco malo ou Sareb.\nSegundo os datos provisionais publicados hoxe polo Banco de España, a carteira crediticia de bancos, caixas, cooperativas e establecementos financeiros de crédito era ao peche de decembro de 1,604 billóns de euros, o 4,6 % inferior á de novembro, un descenso que o organismo atribúe á transferencia de activos á Sareb e non a unha diminución do fluxo de crédito.\nNunha nota, o Banco de España indica que esta transferencia produciu unha redución do saldo total de préstamos dubidosos, que en decembro alcanzaron 167.447 millóns de euros, fronte aos 191.630 do mes anterior.\nDeloitte asegura que non avalou as contas de Rato porque non estaban asinadas


Os programas re-Imaxina e re-Emprende, apoiaron 900 proxectos de empresa dende 2009 - Vigo al minuto\nOs programas re-Imaxina e re-Emprende xestionados polo Igape, apoiaron durante a lexislatura que vén de rematar máis de 900 proxectos de investimento empresarial promovidos por microempresas, enprendedores ou pemes que apostan pola modernización e mellora da súa competitividade. A través destes proxectos aprobados nos últimos anos, o Instituto Galego de Promoción Económica concedeu 5,6 millóns de euros en axudas destinadas a apoiar investimentos cifrados en preto de 40 millóns de euros.\nAo abeiro do re-Emprende 2012, que vén de pechar o prazo para a presentación de solicitudes, o Igape recibiu máis dun centenar de proxectos de investimento impulsados por emprendedores ou autónomos. Este programa, dotado este ano con 2 millóns de euros, está deseñado para apoiar a posta en marcha de proxectos de nova creación ou a súa consolidación, durante os primeiros anos de funcionamento, de empresas promovidas en Galicia por emprendedores ou autónomos, que presentaron o 38% dos proxectos nesta convocatoria.\nO obxectivo do re-Emprende é favorecer a actividade empresarial e a creación de emprego apoiando a posta en marcha de proxectos innovadores impulsados por emprendedores e, como novidade este ano, por autónomos con actitude emprendedora. Poden optar a estas axudas proxectos con investimentos comprendidos desde 35.000 ata 500.000 euros.\nAs axudas concedidas dentro deste programa parten dun mínimo do 15% do investimento apoiable e poden chegar ata o 50%, no caso das pequenas empresas. Ademais,persegue, de xeiro preferente,a dinamización empresarial dos territorios amparados por plans especiais como son os Impulsa Lugo, Impulsa Ourense, Plan Ferrol, Eume e Ortegal e Plan Revive Costa da Morte.\nArturo Fernández, el retorno, "nos hemos convertido en un país de cobardes"


Aumentan os roubos nos chalés do barrio da Caeira, en Poio | Noticias de Galicia | CRTVG\nBlanca vive no barrio da Caeira. A súa casa foi un dos chalés onde entraron a roubar nos últimos meses. Por fortuna, a alarma non tardou en saltar e aos ladróns só lles deu tempo de roubar unhas moedas que os donos da vivenda tiñan por riba dun moble.\nOs roubos nos chalés deste barrio de Poio son unha constante nos últimos meses. Esta fin de semana rexistráronse a nivel veciñal outros tres furtos na zona, dous de xeito consecutivo na rúa Illa de Tambo e outro na rúa Río Miño, polo que os veciños móstranse cada vez máis preocupados.\nO 'modus operandi' dos autores do delito segue sempre unha mesma liña. Trátase de roubos rápidos en que os ladróns substraen pezas de valor das casas e foxen en poucos minutos. Por prevención e co obxectivo de solucionar o problema, os veciños agrúpanse en organizacións veciñais e comparten información a través dos grupos de WhatsApp.\nA pesar das sospeitas dalgúns veciños sobre a vinculación dos roubos co poboado do Vao, lugar de paso de drogodependentes, a autoría dos delitos aínda non está esclarecida e proseguen as investigacións. Polo de agora, a Garda Civil ten rexistradas varias denuncias e coordínase coa Policía Local para reforzar o control mediante sesións de vixilancia pola zona.


Aprobadas melloras nas Cazallas e a construción dunha senda peonil\n11/05/2018. A XGL, aprobou no día de onte o proxecto de senda peonil e mellora da pavimentación da parroquia das Cazallas. O Concello dá así resposta ás demandas dos veciños, cunha obra que ten un orzamento de adxudicación de 106.947,24 euros\nMELIDE 11 de maio de 2018.- A Xunta de Goberno Local celebrada no día de onte deu luz verde á adxudicación da obra “Proxecto da senda peonil e mellora da pavimentación das Cazallas” despois dun “arduo proceso administrativo que por dificultades alleas aos Concello de Melide levou máis tempo do establecido. A obra foi adxudicada á sexta empresa de corenta que había”, explica a a alcaldesa de Melide, Dalia García.\nCun período máximo de dez días, a alcaldesa de Melide asinará o contrato coa empresa adxudicataria co fin de iniciar as obras coa máxima celeridade posible, despois de que “o proceso administrativo fose moi farragoso e dilatara os tempos, intentaremos executar as obras con rapidez para intentar prexudicar aos veciños o menos posible”, engade García.\nDende o Concello de Melide, alcaldesa Dalia García xunto coa Concellería de Obras xa mantiveron unha xuntanza coa veciños para explicarlles como se vai a levar a cabo este proxecto. A veciñanza coñeceu de primeira man o investimento que se vai a executar nesta parroquia. “Unhas obras necesarias- explica a rexedora- coa se mellorará o pavimento da parroquia moi deteriorado polo paso do tempo así como tamén coa construción da senda peonil incrementaremos a seguridade e a comodadide dos veciños que elixen esa zona para a práctica deportiva”.\nDende o goberno local foi a alcaldía xunto coa concellería de obras reuniuse de primeira man cos veciños para explicarlles “as melloras mantendo contacto directo con eles fin de que a información fose de primeia man nun investimento que está plenamente garantizado e que pretende incrementar as posibilidades de facer deporte nas proximidades ao casco urbano de Melide”


Blog de Celso Delgado: Un plan de choque en dependencia para axilizar o sistema, reducir os tempos de espera nas valoracións e crear novas vías preferentes\nUn plan de choque en dependencia para axilizar o sistema, reducir os tempos de espera nas valoracións e crear novas vías preferentes\nA pasada semana o presidente do Goberno galego, Alberto Núñez Feijóo, comunicaba a posta en marcha dun plan de choque en dependencia para axilizar o sistema, reducir os tempos de espera nas valoracións e crear novas vías preferentes.\nFeijóo salientou que o primeiro obxectivo será reducir o formulario para solicitar a dependencia que supera as 26 páxinas, a menos da metade. Para isto, explicou que xunto á solicitude tan só será necesario presentar un informe médico e un informe social.\n“Vanse suprimir as duplicidades, actualizar algúns formularios e reducir drasticamente o papelame”, aseverou.\nComo segundo paso da solicitude de dependencia, Feijóo referiuse ao chamado PIA: a prestación que precisa cada persoa en función da súa situación e que, a día de hoxe, necestia un trámite distinto da solicitude inicial, non podendo iniciarse ata que a persoa xa ten concedido o seu grao de dependencia.\nSobre este punto, anunciou que a Xunta fusionará a solicitude do grao coa do PIA, para que o cidadán teña que facer un so trámite desde o inicio do proceso ata que obtén a súa axuda.\nAdemais, redefinirase o concepto de PIA, para facelo máis completo e duradeiro. Traerá aparellado, automaticamente, unha prestación económica pública, e incluirá opcións alternativas ao servizo preferido pola persoa dependente, mentres non hai praza na súa opción prioritaria.\nO plan de choque en dependencia tamén incluirá medidas para axilizar e facilitar o traballo dos profesionais públicos que valoran a dependencia. Entre elas, crearanse novos centros de valoración; contarase con equipos de valoración itinerantes, que acudirán aos territorios onde haxa máis lista de espera e aos domicilios das persoas que non poidan ir por elas mesmas aos servicios sociais; optimizaranse as rutas que seguen os valoradores a domicilio; mellorarase o modelo de xestión de citas; e poñeranse en marcha novos equipos de valoración.\n“E tamén se crean novas vías preferentes para as persoas que padezan patoloxías moi graves”, engadiu, precisando que se trata do mesmo sistema que xa permitiu que as solicitudes das persoas con ELA se tramiten en menos dun mes.\nAdemais da simplificación normativa e administrativa, da redefinición do PIA, da axilización das valoracións e da creación de novas vías preferentes, o titular da Xunta resaltou que esta iniciativa inclúe outras novidades como: facilidades para xustificar os pagos dos bonos de residencia, centro de día, axuda no fogar ou asistente persoal; reducir o papelame para percibir a axuda por coidador na contorna familiar; e universalizar o uso da Historia Social Única Electrónica para a comunicación entre os servizos sociais autonómicos, os municipais e os servizos sanitarios.\nPor último, realizarase unha campaña didáctica sobre o proceso de solicitude da dependencia, para que todos os galegos poidan telo claro de xeito sinxelo.\nO presidente do Goberno galego subliñou que con este plan de choque, Galicia abordará “a reforma máis ambiciosa da xestión da dependencia desde o ano 2006, corrixindo problemas estruturais, poñendo fin a algunhas inercias e simplificando a maraña de normas administrativas para solicitar este dereito”, afirmou, co obxectivo de chegar antes e con menos dificultades ás persoas que máis o precisen.\nGalicia e a dependencia:\nA día de hoxe, máis do 76% do custe do sistema galego de atención á dependencia é sostido en exclusiva pola Comunidade, mentres que das arcas estatais sae menos do 24%.\nDesde o ano 2009, Galicia duplicou a oferta de prazas sostidas con fondos públicos en residencias de maiores, que pasou de 5.500 a máis de 13.000:\n- 8.000 prazas e residencias públicas e concertadas,\n- e 5.000 bonos para axudar ás familias a pagar unha praza na residencia que prefiran.\nA Xunta é consciente de que cómpre seguir reforzando esta opción para persoas dependentes, por iso está a traballar xunto á Fundación Amancio Ortega na apertura de sete novas residencias, con 900 prazas públicas máis.\nRespecto ao volume de prazas en residencias atendendo ao total de persoas maiores de 65 anos, historicamente en Galicia houbo menos demanda deste tipo de servizos que noutras zonas de España. As galegas e galegos preferiron e prefiren, maioritariamente, facerse maiores nas súas casas.\n- Por iso, Galicia é a segunda comunidade con máis dependentes atendidos a través do Servizo de Axuda no Fogar: 23.485 ao remate de 2020.\nO obxectivo da Xunta é que as persoas maiores de Galicia pasen esta etapa das súas vidas coa atención que necesitan e prefiren.\nA nosa comunidade é a cuarta comunidade con mellor ratio de atención á dependencia. Ten 63.012 dependentes atendidos, catro veces máis que no ano 2009. Isto é, o 93,9% das persoas con dependencia recoñecida dispoñen xa dunha prestación ou servizo axeitada ás súas necesidades.\nPublicado por Celso Delgado a las lunes, mayo 31, 2021


Fábrica directamente personalizado Xunto 100% Toalla de poliéster microfibra Bath\nInicio > produtos > Toalla de baño > Toalla de poliéster Bath > Toalla de microfibra Bath\nColor Textile é un fabricante de toallas profesional de baño de microfibra, proporcionar 100% poliéster microfibra toalla de baño prezo de fábrica, Benvido ao consultar xunto 100% toalla de baño de microfibra de poliéster. Algodón de impresión dixital de usos toalla peiteado tecido personalizado algodón, impreso con pintura verde importado, coa alta colorfastness e alta taxa de cor. O produto adopta o proceso de pulverización dixital directa toalla impresión, o estándar sobre a toalla e de alta definición vívida, a cor é brillante, a man se sente cómodo, e coida de cada polgada da súa pel.\nColor Textile é unha China fabricante baño de toalla de microfibra profesional, ofrecer amp de alta calidade; prezo de fábrica personalizado 100% baño de microfibra de poliéster toalla, se quere xunto amp de alta calidade; prezo de fábrica personalizado 100% poliéster microfibra toalla de baño, benvido ao consultar xunto 100% baño de microfibra prezo toalla fábrica de poliéster de balde.\nBoas toallas son recollidas cando ves a auga.\nImos dar un ollo a un conxunto de datos na web:\nOs americanos consumen 1900 gramos de toallas por ano;\n2600 gramos en Europa;\nXapón 3000 gramos;\nE a China ten só 120 gramos por persoa ao ano! (Peso dunha toalla)\nPensa sobre iso, é lavar a cara, bañarse, e fregando as mans. Así, moitos lugares onde ten que usar toallas, simplemente usar unha toalla para todo. Aínda que é unha media de datos, o coñecemento do uso de toallas domésticos aínda é moi escasa.\nAdoitaba falar con vostede sobre como elixir unha boa toalla. De profesionais para uso xeral, de toallas xerais para toallas impresas dixitalmente, diferentes produtos son escollidos de forma diferente.\nQue tipo de toalla é unha boa toalla?\nTodo se reduce a catro palabras: ver a auga se acumule.\nMoi sinxelo de catro palabras, pero é un pouco difícil de facelo.\nXiaobian tamén é considerado como unha persoa que ten usado moitos tipos de toallas. Toallas que poden alcanzar moi boa absorción de auga son realmente moi pouco.\nEste método de proba é moi sinxela, poñer a toalla na auga, pode de forma uniforme e rapidamente absorber a auga, é unha boa toalla. Non sei se sabe “Hermes a toalla” – Imabari toalla ten un slogan de 5 segundos na auga. Co super absorbente, que é amado por moitos consumidores en toda a industria toalla, aínda que o prezo dunha toalla quebra directamente miles de RMB.\nXiaobian ten un amigo, porque está abrindo unha barbaría, así non haberá máis uso de toallas, basicamente, todos os días vai utilizar centos de toallas. Para el, a cousa máis importante sobre toallas e de absorción de auga. As toallas usadas en barbarías xerais pode ser dito para ser máis xeral, ea absorción de auga non é moi boa. É frecuentemente o caso de que manchas de auga están en todas partes.\nEn realidade, é o fío de algodón e tingimento que determina a calidade da toalla é bo ou malo. Só algúns fabricantes utilizan fíos de algodón de baixa calidade para reducir o custo de produción, e este fío de algodón afectará a sensación. Co fin de mellorar a sensación, moitos fabricantes han engadir unha chea de amaciante para a toalla durante a produción. Con todo, o uso demasiado do Apomazado fará a toalla absorber auga moito.\nOtro toallas foron sempre feitas de tecidos personalizados algodón, non só o efecto de impresión é boa, pero a absorción de auga tamén é moi bo.


ANPA XANELA: Campamento Semana Santa 2018\nXa está listo e preparado un dos campamentos máis esperados do ano, o Campamento de Semana Santa SerOcio 2018 no CEIP María Pita! Non o deixes para mañá! Van ser 4 días cheos de aventuras e de actividades, explicámoscho a continuación!!\nCampamento de Semana Santa SerOcio 2018 no CEIP María Pita\nDatas: Días 26, 27,28 de Marzo e 2 de Abril (os 4 días sen clase nin festivos) Horario: de 9:00 a 14:00 Opción de madrugadores desde as 7:45 e comedor ata as 16:00 Lugar: CEIP María Pita NOVIDADE!: Os nenos/as anotados neste campamento de Semana Santa terán preferencia no campamento de verán! Excursións/Actividades: Faremos unha actividade sorpresa, pero xa está confirmado que iremos pasar unha mañá enteira con Karts a pedais e inchables! Ademais haberá talleres de cociña, talleres de inglés, xogos predeportivos, e unha chea de actividades máis! Custo:\nCampamento: 30€ (ver descontos máis abaixo)\nDía Solto: 10€ (sen descontos)\nOpción de madrugadores e comedor: 5€/ día comedor e 3€/ día madrugadores Prazas: Só dispoñemos de 100 prazas por rigorosa orde de inscrición (en 2 días de inscrición xa se cubriron 62 prazas) Merenda: Incluída no prezo Descontos: - 3 € Socios ANPA Xanela - 1,50€ Socios ANPAS asociadas - 1,5 € no 2º Irmán. - 1,50€ se viñeron ao campamento de Nadal ou Entroido Inscrición: A partir do día 16 de Febreiro. Xa dispoñible se recibiches este mail é porque usaches un campamento e tes preferencia, podes facer a inscrición na seguinte ligazón:\nAs prazas son por estrita orde de chegada de mails.\nConvida a un amigo: Podes convidar a un amigo para que se apunte antes do comezo do prazo de inscrición, que se inscriba na ligazón anterior e na zona de código promocional que poña: Amigo+nome do neno/a que o convida!\nPublicado por Anpa Xanela ás 17:59\nCAMBIO DE MENU XOVES 15 DE FEBREIRO\nCAMBIO MENU VERNES 09/02/2018\nIES Ramón Otero Pedrayo - ADMISIÓN DE ALUMNADO PAR...


É "digno" o salario dos deputados galegos?\nTemas: MIGUEL SANTALICES PARLAMENTO\nO presidente do Parlamento, Miguel Santalices, defende o salario que perciben os parlamentarios por facer unha representación digna".\nPor Galicia Confidencial | Compostela | 30/10/2016 | Actualizada ás 15:08\nO presidente do Parlamento galego, Miguel Santalices, defendeu o salario "digno" que perciben os deputados da Cámara autonómica por realizar un traballo "digno". "Non é só o que se fai no Parlamento", defendeu, para logo engadir que os parlamentarios teñen que estar na sociedade e iso implica, ao seu xuízo, "unha serie de desprazamentos e custos" para facer, precisamente, unha "representación digna".\nEsta afirmación de Santalices chega xusto despois de que se abrira un debate público sobre a utilización, por parte dos portavoces e líderes das formacións políticas, de chóferes para poder desprazarse. Un debate que iniciou o novo líder de En Marea, Luís Villares, que lle reclama a súa formación un chófer para poder desprazarse a actos políticos. Nin Feijóo, nin o propio Santalices quixeron pronunciarse sobre esta cuestión. Precisamente, o presidente da Cámara sinalou que espera que o respecto institucional "predomine" na actividade parlamentaria da Cámara galega.\nNunha entrevista en RNE recollida por Europa Press, Santalices tamén asegurou que o feito de que o PP ostente a maioría absoluta no Parlamento galego "non impide que haxa debates produtivos" ou que se chegue a "consensos".\nLogo da súa reunión co presidente da Xunta en funcións, Alberto Núñez Feijóo, Santalices sinalou que este mostroulle as súas "ganas de traballar" como "se fose a súa primeira lexislatura", ademais de transmitirlle aspectos que lle preocupan: desemprego, sector primario e políticas sociais.\nAsí mesmo, indicou que, para el, esta nova lexislatura trátase dunha etapa "ilusionante" na que, "por encima de todo", "vai estar sempre Galicia". Trátase dunha nova etapa na que, segundo transmitiu Santalices, terá "a man tendida".\nSobre os orzamentos e o teito de gasto, relatou que hai que "estudar ben" o calendario de plenos, xa que o pleno do teito de gasto será un pleno extraordinario. Así mesmo, sinalou que será necesario habilitar "con toda seguridade" o mes de xaneiro para os orzamentos.\nPor último, mostrouse a favor da "transparencia" no Parlamento, que debe ser coñecido por "toda a sociedade". Por iso, aposta por "camiñar na senda da participación cidadá".\n8 Mordomo de Billares\nO dos deputados si o dos deputados vagos non é digno que cobren nin un euro o dos cantidatos que queren cobrar retroactivamente tampouco.\nDubido que merezan salario a ampla maioria de deputados, total son como ovellas: votan e aplauden cando lles mandan, para iso unhas marionetas tamen valen. Por riba hai deputados indecentes, exemplo do seu vocabulario: "Patera asquerosa" de Juan Merlo, "cretinos" de Rubén Pérez (non deputado, este concelleiro mantido a soldo), "puta coja" de Pam, "pobo ignorante" de Fernán Vello... hai que limpar de indecentes!!!\n6 Galego ante todo\nSea do que sea a noticia sempre hai un papa-natas que mete con calzador parvadas contra a o BNG isto é incríbel, se queredes unha Espanha grande dicilo abertamente, odiades o nacionalismo Galego pero nacionalistas seguiremos traballando por unha Galiza ceibe.\n1 O Freire\nComeza pola casa propia: se queres separate do españolismo pidelle ao BNG que deixe de ser muleta do españolisimo Pso€, e comezaremos a crer na galeguidade e na esquerda. Ate daquela seguide servindo...\n2 Galego ante todo\nTotalmente dacordo, pero có pouco apoio que ten o nacionalismo galego a outra alternativa a ser muleta do PSOE e que goberne a dereita máis rancia de europa, creo que é evidente que o goberno bipartito foi todo o bo que puido ser tendo en conta que o BNG tiña unha porcentaxe de voto moi baixo a comparación do PSOe.\nDigno o salario e as plebendas dun político? Non. Digno, por exemplo, e o subsidido de desemprego que isos mesmos politicos regatean a os de desempregados.\nEl pedazo cacique baltarista de Santalices de acuerdo con el sátrapa de Marea-Podemos. El diablo los cría y ellos se juntan.


Desenvolvemento de moléculas artificiais que permitan a entrada de material xenético e proteínas ao interior dos organismos\nPara o sector biotecnolóxico é fundamental acceder a ferramentas que permitan levar a cabo diferentes procesos de enxeñería xenética de forma eficiente e segura. Con todo, á hora de introducir material xenético exógeno no interior dos organismos, mecanismo coñecido como transfección, existen unha serie de barreiras biolóxicas que limitan a eficiencia deste proceso.\nDesde TraffikGene desenvolveron unha tecnoloxía que permite a síntese de grandes bibliotecas de compostos capaces de atravesar as devanditas barreiras biolóxicas, facilitando a entrada de material xenético ao interior das células onde leva a cabo a súa función, xa sexa biotecnolóxica ou terapéutica.\nGrazas a esta aproximación é posible identificar sen esforzo diferentes compostos cunha excelente actividade no transporte de diferentes cargos de interese e en diversos organismos. Esta estratexia permitiu atopar moléculas que resultaron ser ata 10 veces máis eficientes que os reactivos de transfección existentes actualmente, ademais de presentar unha reducida toxicidade.\nActividades de apoio: Validación do modelo de negocio, Acceso a financiación


Sen novas do 'Amazón vigués', anunciado polo alcalde para a venta en liña do comercio local - Vigo al minuto\nSen novas do ‘Amazón vigués’, anunciado polo alcalde para a venta en liña do comercio local\nNada se sabe da App anunciada por Caballero en abril de 2020\nAuthor RedacciónPosted on 3 septiembre 2021 3 septiembre 2021\nO Bloque Nacionalista Galego criticou o «atraso sine die» da posta en marcha da plataforma para a venda en liña do comercio local de Vigo, anunciada por Abel Caballero en abril de 2020. Tras reiterados anuncios, na actualidade ainda non se iniciou nin o proceso de licitación pública.\nO concelleiro do BNG en Vigo, Xabier P. Igrexas, lembrou que «nas primeiras semanas da pandemia», o alcalde, anunciaba «con todo o rebumbio e solemnidade» que se ía poñer en marcha unha plataforma para a comercialización de produtos e servizos en liña, como medio de axudar ao comercio local.\nFoi o propio Caballero quen a bautizara como «Amazon vigués» e «presentouse en sucesivas roldas de prensa nos últimos meses»... mais nada se sabe da súa posta en marcha.\n«Nas últimas declaracións do rexedor, en febreiro deste ano, aseguraba que era ‘cuestión de meses’, pero o certo é que a día de hoxe non se iniciou nin o necesario proceso de licitación pública», advirte Igrexas. «Caballero prometeulle á cidade un ‘Amazon vigués’ pero o que está traendo é unha versión 2.0 das obras do Escorial».\n«Política de propaganda»\nPara o BNG esta situación volve evidenciar a «política oca, aparencial e de propaganda» que aplica o Goberno municipal, que denuncian é especialmente inxusta co pequeno e mediano comercio, a pesar de ser un sector de enorme importancia a nivel económico e do emprego para a cidade.\nSen axudas do Concello, pese a ter un «orzamento record» este ano\n«Os e as comerciantes de Vigo son as únicas das sete grandes cidades galegas que non recibiron nin un só euro de axudas directas do seu concello, e iso dispondo dun orzamento record de 354 millóns de euros e a pesar de que o BNG propuxemos a creación de programas de apoio desde o inicio da pandemia», subliñou Igrexas.\nA respeito da parálise que envolve o «Amazon vigués» o concelleiro nacionalista interpelou o Goberno local na última Comisión Informativa de Comercio. «A súa resposta foi un silencio tan clamoroso como clamorosa é a falla dunha política real de apoio ao comercio de Vigo», remachou Igrexas.\nCasi 3.000 estudiantes de Vigo tendrán en 2022 una beca de inglés del Concello\nEcoloxistas en Acción demanda ao Goberno que controle a contaminación que provocan os buques no Porto de Vigo


Os deberes: Tempo perdido? Infancia estragada? – Irimia\nOs deberes para facer na casa teñen unha longa tradición entre nós. España ocupa un dos primeiros postos entre os países da U.E. tanto en tempo de deberes como en fracaso e abandono escolar. Os profesores que os encargan e os pais que os apoian ou os demandan fano coa intención de axudar á mellor educación dos nenos, para facer o que non dou tempo na escola, … para que teñan máis oportunidades de éxito na vida. Pero algo non marcha e nos últimos tempos aumentan as voces críticas cos mesmos que demandan unhas veces a súa desaparición e outras veces a súa reconsideración e racionalización. A miña vai ser unha opinión crítica, moi crítica, coa realidade dos deberes, especialmente pensando na etapa de Educación Primaria.\nHai quen pensa que os deberes son un remedio, unha boa cousa para mellorar as aprendizaxes dos nenos; en realidade son máis ben o síntoma dunha preocupante enfermidade, a do escolasticismo tradicional máis rancio. De feito están ao servizo dunha concepción da ensinanza que se basea en aprender moitas cousas de maneira superficial, de maneira mecánica ou de memoria, desconectada da súa aplicación ou utilidade, despersonalizada, sen sentido. Hoxe sabemos que na súa base bioquímica, aprender significa establecer novas e estables conexións neuronais; sabemos que é a emoción e a motivación quen activa a curiosidade e o interese, o desexo de aprender; este é o motor, ou o carburante, da concentración, da atención, da memoria, da aprendizaxe. Todo o demais é tempo e esforzo perdido.\nLonxe de cumprir o que din pretender, os deberes teñen efectos preocupantes nas vidas de nenos e familias que é necesario considerar. Sería bo pararse a botar contas do “horario laboral” dos nenos, do número de horas de traballo, de rendemento, que moitas veces se prolonga na casa, na fin de semana, nas vacacións. A maioría dos adultos non soportarían estes horarios. O resultado a escala individual maniféstase frecuentemente en ansiedade, estrés, tristeza, insomnio e outras manifestacións psicosomáticas, como dor de barriga, dor de cabeza, dor muscular, subida de temperatura, diarreas, … e aprender a funcionar por medo a un “negativo” ou a suspender. Algunhas das modas actuais de diagnosticar a tantos nenos de TDAH (Trastorno por Déficit de Atención con Hiperactividade) e facerlles tomar medicamentos para mantelos tranquilos ten moito que ver con estas xornadas e con estilos de vida pouco saudables. Conviría non esquecer que os nenos para medrar sans necesitan abundante tempo de libre disposición, no que tomar iniciativa, desenvolver aficións, cultivar relacións persoais pracenteiras, xogar, ser nenos. Cando tomaremos en serio as necesidades da infancia?\nPero, ademais, moitas veces os deberes perturban a vida do conxunto da familia. No mellor dos casos supón estar pendente deles. A maioría das veces hai que dedicar tempo a axudar a facelos, cando os adultos son capaces de prestar a axuda necesaria. Frecuentemente deterioran e amargan o clima de relación que deixa de ser pracenteira e pasa a ser de presión, oposición e recriminación. Noutros casos, quen pode paga a terceiros que axuden aos fillos a realizar os deberes. Os que non teñan este apoio simplemente quedarán descolgados, candidatos a un seguro fracaso. E diremos que o seu fracaso é responsabilidade das familias!\nHai algunha saída a esta situación? Unha saída, sen dúbida laboriosa, é a de cambiar o enfoque que predomina na educación escolar, de maneira que se centre no proceso e non no resultado, se centre en interiorizar as aprendizaxes, comprendendo o seu valor e a súa utilidade e aplicacións; aprendendo a través da acción, de proxectos, do traballo en equipo; conectando coas emocións e os afectos. Isto levará tempo, pero hai iniciativas, tamén en Galicia, tamén no ensino público, que van nesa liña.\nUnha pregunta para os partidarios dos deberes. Se son útiles e necesarios para dar todo o programa, por qué non se prolonga, sinxelamente e para todos, a xornada escolar, liberando o resto do tempo dos nenos de obrigas e de interferencia a vida familiar? Non sería máis honesto e equitativo?\nPara terminar de xeito positivo e realista aquí vai unha proposta para mestres e familias: eliminar calquera traballo de deberes do que non sexamos capaces de xustificar o seu valor, o seu por que, o seu para que. E, se é necesario, substituílos por actividades que teñan un valor e sentido claros que poidamos explicar e xustificar. Deste xeito os nenos aprenderán e vivirán plenamente a súa infancia, o único territorio realmente propio, o caudal de experiencias que o acompañarán sempre e serán a base da toda a súa existencia.\nFernando Sueiro Barreiro\n[É mestre. Actualmente traballa no Equipo de Coordinación Educativa da Rede de Escolas Infantís A Galiña Azul.]\nPrevious Convite: Homenaxe a Pepe Chao\nNext O fachineiro do cine


Santiago(é)tapas 2015. Santiago de Compostela. Quedamosdetapas\nO VII Concurso de Tapas de Santiago de Compostela, celebrarase do 12 ao 29 de novembro de 2015\nPoderán participar no concurso todos aqueles establecementos de hostalería establecidos no termo municipal de Santiago de Compostela que o desexen, sempre que estean en posesión das licenzas oportunas.\nDeberán inscribirse para tal fin, entre o 19 e o 30 de outubro, enviando a folla de inscrición por correo ou fax ou levándoa persoalmente á Oficina Técnica do Concurso\nRúa República de El Salvador, 8 – 3º. 15701 Santiago de Compostela.\ncorreo-e: contratacion@trevisani.es | tel: 981 56 91 96 - 981 59 23 33 | fax: 981 59 11 71 |\nhorario: 10.00 a 15.00 e 16.00 a 19.00 horas luns a xoves | venres de 10.00 a 15.00\nCada establecemento poderá presentar ao concurso un máximo de 3 tapas.\nO prezo de venda ao público das tapas presentadas deberá ser de 2€ prezo único.\nCo fin de fomentar o uso de produto autóctono e de proximidade, nesta edición 2015 fíxase como único requisito IMPRESCINDIBLE para a participación que as tapas presentadas inclúan na súa elaboración, polo menos 1 produto pertencente a algunha das Denominacións de Orixe ou Indicacións Xeográficas Protexidas de Galicia.\nEstes son os produtos que actualmente contan con D.O. ou I.X.P.\nFase previa: a campaña SANTIAGO(é)TAPAS ten como un dos seus valores incentivar a cultura de tapas na cidade e fomentar a calidade das mesmas. Con este fin, antes do inicio do Concurso, un Equipo de Preselección analizará as receitas das tapas e degustará as tapas presentadas a Concurso.\nEste Equipo de Preselección analizará as receitas e degustará as tapas durante 2 días previos ao comezo do concurso (concretarase día e hora a cada participante unha vez formalizada a súa inscrición).\nAs tapas admitidas deberán figurar na oferta habitual do establecemento como mínimo durante os días de celebración do Concurso (do 12/11 ao 29/11), exceptuando os días oficiais de peche do establecemento, que deberán ser detallados na ficha que se xunta. Pasado o Concurso, as tapas presentadas poderán seguir formando parte da oferta de cada establecemento.\nOs establecementos participantes servirán as tapas como mínimo entre as 13:00 e as 15:00 e entre as 20:30 e as 23:00 horas. Os establecementos poderán ampliar este horario, pero en ningún caso reducilo. Os establecementos que por algunha causa xustificada non poidan cumprir o horario establecido, deberán comunicarllo por escrito á Organización que, de ser o caso, autorizará por escrito as posibles variacións no horario oficial do Concurso.\nOs establecementos participantes, unha vez confirmada a admisión das tapas presentadas por parte da Organización, deberán aboar unha única cota de inscrición, sexan ou non socios da Asociación: 99,00 euros (IVE incluído)\nFormas de pagamento: a) en efectivo; b) por transferencia bancaria ao nº de conta de Abanca ES48-2080-0375-15-3040008707, indicando no concepto: Santiago(é)tapas + Nome do establecemento. Non se fará efectiva ningunha inscrición que non se acompañe do recibo do pagamento da cota.\nA Organización establece o número de locais participantes nun máximo de 60, inscritos por rigorosa orde de inscrición. No caso de que a demanda de participantes sexa moi elevada abrirase unha lista de espera, mantendo o mesmo criterio de orde de inscrición, e en previsión de que algún dos 60 primeiros inscritos non cumpra cos requisitos establecidos. A Organización resérvase o dereito a aumentar o nº de participantes final en función da demanda.\nTodos os establecementos participantes están obrigados a acudir á sesión fotográfica das tapas previa ao inicio do Concurso (lugar, data e hora por determinar). A Organización facilitará un fotógrafo para tal fin./p>\nAdemais, os establecementos participantes deberán:\nSelar a todos os clientes que o precisen, co seu correspondente selo na súa ruta do Tapasporte (ver apartado 6 destas Bases), logo de consumires a tapa específica do concurso e ter votado.\nDar un informe final e axudar na elaboración de informes parciais sobre o número de tapas e colaborar coa enquisa de valoración do evento que se realizará co fin de realizar propostas de mellora para as futuras edicións do mesmo.\nO incumprimento dalgunha das normas aquí establecidas é motivo de expulsión do concurso.\nEntre todas as tapas presentadas a concurso, o Xurado elixirá unha única tapa gañadora:\nPREMIO DO XURADO Á MELLOR TAPA 2015\ná mellor das tapas presentadas a concurso.\nPremio dotado con Diploma + 500 euros\nPREMIOS “TAPA DO PÚBLICO 15”\nás dúas tapas máis votadas polos clientes dos establecementos participantes.\nPrimeiro Premio “Tapa do Público’15” Premio dotado con Diploma + 1.000 euros\nSegundo Premio “Tapa do Público’15” Premio dotado con Diploma + 800 euros\nSegundo Premio “Tapa do Público’15” Premio dotado con Diploma + 500 euros\nPREMIO DO PÚBLICO “(É)XCELENTE 15”\nAo establecemento máis valorado polos clientes, tendo en conta o servizo (profesionalidade, rapidez, amabilidade, información facilitada da tapa/concurso), as instalacións (aparencia/orde, limpeza, conservación) e a experiencia global dos clientes.\n*A Organización resérvase a posibilidade de modificar a denominación dos premios.\nO concurso celebrarase do 12 ao 29 de novembro de 2015 (2 semanas, 18 días, 3 fins de semana).\nDurante os primeiros días de celebración do concurso, os membros do Xurado de Preselección visitarán todos os estabelecementos participantes e degustarán as tapas presentadas. Nesta primeira fase seleccionaranse 8 tapas finalistas, das que sairá o premio do xurado á mellor tapa 2015.\nDurante os últimos días, os membros do Xurado Finalista visitarán de novo os establecementos finalistas e degustarán as tapas que superaran a primeira valoración. Nesta segunda fase escollerase a tapas gañadora.\nOs premios outorgados polo público serán entregados a aquela tapa e establecemento escollidos por votación popular. Gañarán estes galardóns as tapas (1º, 2º e 3ª Premios “Tapa do Público 15”) e o establecemento (Premio do Público “(é)xcelente 15”) máis votados polos consumidores.\nAs votacións poderán realizarse nas urnas situadas nos establecementos participantes. Os cupóns de votación serán os pousavasos oficiais do concurso que se distribuirán para a ocasión. Os consumidores poderán valorar entre 0 e 5 a tapa degustada, puntuación media da que resultarán os gañadores dos Premios á “Tapa do Público 15” , e por outra parte, valorar de 0 a 5 o servizo, as instalacións e a experiencia global, puntuación media da que resultará o Premio “(é)xcelente 15” (o resultado final dependerá da media dos tres apartados*).\nEn cada establecemento só se poderán votar as tapas consumidas no mesmo e o servizo/instalacións/experiencia no mesmo, en ningún caso as tapas nin o servizo/instalacións/experiencia doutro establecemento, e a razón dun único voto por tapa consumida. Os votos que non cumpran estas regras serán anulados.\nO prazo de votación dará comezo o día 12 de novembro e rematará o día 29 do mesmo mes de novembro, coincidindo coas datas de inicio e final do Concurso.\nO Xurado Oficial (Semifinalista e Finalista) valorará as tapas en función dos criterios de puntuación propostos pola Organización para cada un dos premios establecidos. A puntuación final obterase como resultado da media da suma dos puntos obtidos de cada un dos membros. O xurado estará coordinado por un secretario/a que velará pola unanimidade nos criterios de valoración e selección. O xurado terá en conta non só a elaboración e sabor das tapas presentadas, senón tamén a súa presentación e a calidade do servizo. Así mesmo, o xurado poderá sancionar con ata 0,5 puntos a aquel establecemento que non cumpra coas indicacións da Organización no tocante á colocación dos elementos de comunicación do concurso.\nO xurado estará composto por persoas do ámbito da hostalaría, o turismo, o xornalismo gastronómico, bloggers, intelectuais e entidades relacionadas coa promoción enogastronómica, de xeito que se garanta un veredicto que redunde na excelencia e credibilidade do concurso.\nSeguindo os criterios da organización, o xurado oficial diferenciarase de dous xeitos:\nUn Xurado Semifinalista: será o encargado de facer a selección das tapas finalistas.\nUn Xurado Finalista: será o xurado final que decida os premiados en cada categoría.\nOs criterios de valoración do xurado oficial (tanto o Xurado Semifinalista como o Xurado Finalista), serán os seguintes:\nElaboración da tapa, puntuarase de 0 a 5 puntos.\nSabor, puntuarase de 0 a 5 puntos.\nPresentación, puntuarase de 0 a 5 puntos.\nRelación calidade-prezo, puntuarase de 0 a 5 puntos.\nCalidade do servizo e a súa rapidez, puntuarase de 0 a 5 puntos.\nEmprego de produtos de Galicia, puntuarase de 0 a 5 puntos.\nEntre todos os criterios a valorar, os que terán máis peso na puntuación final serán “Elaboración da tapa” e “Sabor”. Sumados todo os puntos, eliminarase a puntuación do xuíz que fixera unha valoración máis alta e a do xuíz que fixera a valoración máis baixa e farase a media aritmética das puntuacións restantes.\nComo metodoloxía, o xurado NON avisará aos establecementos participantes da súa presenza, co obxecto de valorar as tapas coa maior transparencia. Iso significa que pagarán as súas tapas como calquera cliente para pasar o máis desapercibidos posible.\nQueda á decisión da Organización como organizar estas visitas, que poderán ser individuais, en grupo ou equipos co obxecto de que se visiten todos e cada un dos establecementos.\nO fallo do xurado darase a coñecer unha vez finalizado o concurso (data, lugar e hora por determinar) e será inapelable.


Feijóo destaca a solvencia e a competitividade das empresas galegas como o mellor aval para abrir novas oportunidades de negocio co Uruguai en sectores como as infraestruturas, o forestal, o naval e o agroalimentario | GaliciaAberta - Secretaría Xeral da Emigración\nFeijóo destaca a solvencia e a competitividade das empresas galegas como o mellor aval para abrir novas oportunidades de negocio co Uruguai en sectores como as infraestruturas, o forestal, o naval e o agroalimentario\nO titular da Xunta recibiu esta tarde ao presidente da República Oriental do Uruguai, Tabaré Vázquez, e aos seus ministros con motivo da súa visita institucional á Comunidade.\n“As nosas empresas son serias, solventes, cumpren cos seus compromisos e gañaron en produtividade e competitividade”, afirma.\nExpresa o desexo de que a visita do presidente do Uruguai “xere certezas” para todas aquelas empresas galegas e españolas que queiran investir no país, referíndose fundamentalmente ao Plan de infraestruturas anunciado por Tabaré.\nPrecisa que 2013, 2014 e 2015 foron os anos nos que Galicia exportou máis de toda a súa historia, coa previsión de que este ano 2016 marcará un novo récord, xa que nos primeiros meses as vendas ao exterior creceron máis dun 4% fronte ao mesmo período de 2015.\nDi que as 288 empresas galegas que exportaron en 2015 ao Uruguai son a mellor tarxeta de presentación para abrir unha nova etapa de colaboración empresarial.\nRefírese a Galicia como unha comunidade “aberta, hospitalaria e traballadora” que converteu a estabilidade e a responsabilidade na súa divisa.\nO titular da Xunta recibiu esta tarde ao presidente da República Oriental do Uruguai, Tabaré Vázquez, e aos seus ministros con motivo da súa visita institucional á Comunidade\nSantiago de Compostela, 29 de novembro de 2016.\nO titular da Xunta, Alberto Núñez Feijóo, referiuse hoxe á solvencia e á competitividade das empresas galegas como o mellor aval para abrir novas oportunidades de negocio co Uruguai en sectores como as infraestruturas, o forestal, o naval e o agroalimentario.\n“As nosas empresas son serias, solventes, cumpren cos seus compromisos e gañaron en produtividade e competitividade”, afirmou Feijóo, durante un encontro mantido esta tarde co presidente da República Oriental do Uruguai, Tabaré Vázquez, e con membros do seu Goberno que o acompañan na súa viaxe institucional á Comunidade galega. Feijóo expresoulle o desexo de que esta visita “xere certezas” para todas aquelas empresas galegas e españolas que queiran investir no Uruguai, referíndose fundamentalmente ao Plan de infraestruturas anunciado por Tabaré.\nLogo de precisar que 2013, 2014 e 2015 foron os anos nos que Galicia máis exportou de toda a súa historia, coa previsión ademais de que este ano 2016 marcará un novo récord, xa que nos primeiros meses as vendas ao exterior creceron máis dun 4% fronte ao mesmo período de 2015, o presidente da Xunta incidiu en que as 288 empresas galegas que exportaron en 2015 ao Uruguai son a mellor tarxeta de presentación para abrir unha nova etapa de colaboración empresarial.\nDurante a xuntanza, o responsable do Goberno autonómico referiuse a Galicia como unha comunidade “aberta, hospitalaria e traballadora” que converteu a estabilidade e a responsabilidade na súa divisa, dous valores que, segundo afirmou, impregnan a sociedade galega a todos os niveis “e que nos axudan a proxectar confianza, tanto no interior como cara ao exterior”.\nFeijóo concluíu a súa intervención trasladando ao presidente Tabaré a disposición “para colaborar e ser útiles cun pobo irmán como o é o do Uruguai”, destacando as capacidades da nosa Comunidade, “da nosa industria forestal, agroalimentaria, turística, metalúrxica, naval e de automoción”. Por último, referiuse á visita do presidente Tabaré como a constatación da boa sintonía existente entre os dous pobos, lembrando que este vínculo o robustecen as 40.000 persoas que forman a comunidade galega en Uruguai e os 2.000 uruguaios e uruguaias que residen en Galicia.\nFeijóo ofrece ao presidente electo de Uruguai o saber facer das empresas galegas en sectores clave para o país como as renovables e as infraestruturas 31.01.2020\nFeijóo e Tabaré avalían novas posibilidades de colaboración entre Galicia e Uruguai centrándose en sectores como as enerxías renovables para non depender do petróleo e dos seus derivados 26.04.2016\nFeijóo analiza co embaixador da República do Uruguai a posibilidade de estreitar relacións económicas con este país a través de sectores clave como o naval, as enerxías renovables e as infraestruturas 04.04.2012\nFeijóo refírese ao plan de investimentos de Uruguai como un proxecto “ambicioso e valente” coa cooperación entre países como fórmula para garantir o progreso 30.11.2016\nFeijóo avala ante o presidente de Uruguai o potencial das empresas galegas e a súa capacidade competitiva en mercados internacionais, e reivindica a fiabilidade que ofrece Galicia como territorio para investir 03.06.2013


Publicado por signos de puntuación en 11:38 Ningún comentario:\nE LOGO... AS LINGUAS SON INCOMPATIBLES ENTRE SI?\nIncorporámonos a setembro coas pilas ben cargadas e coa socilingüística como tema de análise. Desta volta convídovos a reflexionar sobre a compatibilidade ou incompatibilidade das linguas, moi de actualidade estes días logo da circulación dunha conversa por Whatsapp entre dúas persoas, que deixaron de compartiren coche por utilizar linguas diferentes: o galego e o castelán. Vós credes que non se enterían para ter unha conversa durante os 50 minutos que duraba o traxecto?\nO tema desta conversa deu lugar a diferentes reflexións e críticas e comentarios sobre o tema. Velaquí algúns deles:\na) Unha viñeta de Luís Davila.\nb) O artigo de opinión da escritora Inma López Silva publicado en La Voz de Galicia (30/8/2015) e titulado "¿Dámoslle a volta ao conto?".\nc) O artigo de opinión do xornalista Xosé Manuel Pereiro publicado en La Opinión (29/8/2015) que leva por título "A chica da curva do Blablacar".\nAgora tócavos a vós reflexionar sobre este tema e valorar se é posible a convivencia entre varias linguas e tamén lembrar que é a comunicación.\nBo comezo a todos/as!\nDe seguro que recoñecedes este verso dunha copla popular que glosou a poeta Rosalía de Castro en Cantares gallegos (1863). Para que entendades mellor a composición e a figura dos segadores, a pesar de haber séculos de diferenza, podedes ler este artigo publicado no xornal Faro de Vigo (27.07.2015) titulado "Los últimos de Castilla".\nBo verán e vémonos en setembro!\nPublicado por signos de puntuación en 23:29 Ningún comentario:\nUNHA REFLEXIÓN DA MAN DE ALDAOLADO\nLucía Aldao e María Lado son dúas poetisas que integran o dúo Aldolado. O pasado venres actuaron no programa Luar cunha intervención moi interesante sobre a lingua e a sociolingüística e, por suposto, con presenza da poesía. Botádelle un ollo!\nAmbas as dúas teñen obras poéticas publicadas, así que vos animo a que investiguedes na rede.\nPublicado por signos de puntuación en 13:54 Ningún comentario:\nUNHA REFLEXIÓN SOBRE A LINGUA\nNa edición do XI Premio a artigos xornalísticos normalizadores Concello de Carballo gañou un texto da carballesa Luz Cures. Títulase "Etiquetaxe" e nel a autora fai unha reflexión sobre a lingua galega que, de seguro, vos fai facer pensar e é posible que a dita análise vos sirva para contestar parte dalgunha das preguntas de sociolingüística que se avalian nas PAAU.\nParabéns a Luz Cures e velaquí (categoría gramatical = adverbio) tedes unha imaxe dela!\nPublicado por signos de puntuación en 19:46 Ningún comentario:\nNeste ano 2015 o Día das Letras Galegas está dedicado á figura do pontevedrés Xosé Fernando Filgueira Valverde (1906-1996) á cal nos imos achegar a través de material audiovisual:\na) Documental Contextualizando a Filgueira Valverde, da autoría de Gonzalo E. Veloso, que malia durar 58:45 minutos, permite unha visualización parcial.\nb) Documental Decreto Filgueira, dirixido por Ozo Perozo, no cal se analiza o proceso normativizador do galego e o papel que Filgueira Valverde tivo nel. Nel repásanse os diferentes posicionamentos lingüísticos e as formulacións normativas que tiveron lugar dende o ano 1970.\nAgora tócavos a vós reflexionar:\na) Que xéneros literarios cultivou Filguera Valverde?\nb) Cal foi a cidade galega á que estivo vinculado este intelectual?\nc) O autor homenaxeado conta nalgunhas das súas obras con ilustracións doutro persoeiro galego da época, sabes quen foi?\nd) Que criterios se tiveron en consideración á hora de crear o estándar da lingua galega?\nPublicado por signos de puntuación en 00:39 2 comentarios:\nDOODLE DE ROSALÍA DE CASTRO!\nO buscador Google ofreceunos a imaxe da nosa autora máis internacional no día do seu 178º aniversario. A ver se sabedes en que obra literaria da autora se recollen os versos do poema escrito neste doodle.\nPublicado por signos de puntuación en 22:48 Ningún comentario:\nA LÍRICA MEDIEVAL (1º de Bacharelato e 3º de ESO)\nPara que coñezades un pouco mellor a literatura medieval, podedes consultar os seguintes recursos:\na) As completísimas presentacións da literatura galega, cantigas de amigo, cantigas de amor, cantigas de escarnio e maldicir e xéneros menores e lírica relixiosa e prosa medieval publicadas na bitácora Literatura galega por Marlou,\nb) Presentación da Literatura galega na Idade Media feita por Ramón Cruces Colado (para 3º de ESO).\nc) Entrada dedicada á Literatura medieval no blogue de Román Landín (3º de ESO e 1º de Bacharelato).\nd) Imaxes dos manuscritos das cantigas profanas ofrecidas polo Instituto Cervantes (3º de ESO e 1º de Bacharelato).\ne) Cantigas medievais galego-portuguesas compiladas no Proxecto Littera que recollen textos, música, miniaturas, manuscritos e autores (3º de ESO e 1º de Bacharelato).\nf) Glosario da poesía medieval profana galego-portuguesa (GLOSSA) da man do Grupo de Investigación Lingüística e Literaria da Universidade da Coruña.\ng) O documental Cantigas de Santa María, por que en galego? que nos permitirá coñecer a importancia da lingua galega durante o medievo.\nh) Webquest das cantigas de amigo (Raquel Rodríguez) para 1º de Bacharelato.\nDesfrutemos da Idade Media!\nIlustración da obra Cantigas de amigo editada por Moleiro\nPublicado por signos de puntuación en 23:15 1 comentario:\nUN AGASALLO PARA OS OÍDOS\nPara comezarmos o ano con música galega, déixovos aquí "Matriarcas", o primeiro videoclip extraído do novo disco de Guadi Galego titulado Lúas de outubro e agosto.\nEspero que vos guste tanto ou máis ca a min! :-)\nPublicado por signos de puntuación en 00:03 Ningún comentario:\nE LOGO... AS LINGUAS SON INCOMPATIBLES ENTRE SI? ...\nCASTELLANOS DE CASTILLA... De seguro que recoñe...\nUNHA REFLEXIÓN DA MAN DE ALDAOLADO Lucía Aldao e...\nUNHA REFLEXIÓN SOBRE A LINGUA Na edición do XI ...\nLETRAS GALEGAS 2015: XOSÉ FILGUEIRA VALVERDE Nest...\nDOODLE DE ROSALÍA DE CASTRO! O buscador Google...\nA LÍRICA MEDIEVAL (1º de Bacharelato e 3º de ESO) ...\nUN AGASALLO PARA OS OÍDOS Para comezarmos o ano...


A Xunta incumpre de forma sistemática as recomendacións do Consello de Contas | PSdeG-PSOE\nA portavoz do Grupo Socialista na Comisión do Consello de Contas, Begoña Rodríguez Rumbo, denunciou hoxe o “incumprimento reiterado, ano tras ano” por parte do goberno galego e dos entes instrumentais das recomendacións presentadas nos informes do Consello de Contas. Así o dixo no debate do informe de fiscalización, hoxe no Pleno do Parlamento.\nA responsable socialista advertiu que a Memoria alerta de que a conta xeral da Xunta volve ser presentada de forma “desestruturada e incompleta”, mentres segue habendo 8 sociedades públicas, 11 fundacións e 7 consorcios que “non renden contas sen consecuencias. Sinalou que “os concellos que non renden contas non poden acceder ás subvencións da Xunta”, mentes ás entidades instrumentais “non lles pasa nada”.\nAdvertiu que o goberno galego continúa, oito anos despois, sen poñer en marcha o rexistro de entidades dependentes, a contabilidade financeira segue sen incorporar os criterios de transparencia obrigados dende 2010, confunde os investimentos reais e os gastos inmateriais, segue sen ofrecer información clara dos fondos da UE e utiliza programas ponte para a transferencia de crédito.\nRodríguez Rumbo criticou que o PP rexeitara este ano repetir as 4 propostas de resolución transaccionadas co Grupo Socialista o ano pasado, a pesares de que as teñan incumprido, co que na Memoria aprobada hoxe só foi incorporada unha proposta. Acusou á Xunta de “desprezar” ao ente fiscalizador ao converter a Lei que o regula nun “dereito de papel” concedéndolle novas atribucións pero “sen dotalo dos medios suficientes e necesarios”.\nLembrou que a última modificación do ente concedíalle “competencias na prevención da corrupción no ámbito do sector público”. Esixiu así medos suficientes para garantir que poida cumprir con esta obriga, e advertiu fronte á “tentación de facer que fan, mirar para outro lado e converter a loita contra a corrupción nun novo dereito de papel”, cando se trata dunha lacra que “cuestiona o funcionamento do noso sistema político”.


Anna Ferrer: “Vicente convenceunos de que con constancia e compromiso a pobreza pódese erradicar” | Noticias de Galicia | CRTVG\nPublicado o 29/11/2018 11:18\nNa entrevista do 'Bos Días' falamos de solidariedade con Anna Ferrer, presidenta da Fundación Vicente Ferrer.\nA Fundación Vicente Ferrer: 50 anos de traballo na India\n"Levamos 50 anos traballando na India. Chegamos alá no mes de xaneiro do 1969 e atopamos unha pobreza extrema. As familias vivían sen esperanza, cunha mortandade moi elevada e comendo unha única comida ao día". "Traballamos, durante estes 50 anos, man a man con estas familias. Traballamos en educación, en saúde, no abastecemento de auga". "Hoxe as familias cren na educación como un dereito fundamental, cando antes os nenos non estaban escolarizados nin crían na educación".\n"Tanto Vicente coma min, cando chegamos á India, sentímonos na casa. As mulleres e a xente son moi valentes e moi hospitalarias. A institución da familia é moi importante". "Cada persoa na Fundación axuda a mellorar a situación das súas familias".\nA mensaxe de Vicente Ferrer\n"Vicente tiña moito poder para convencer aos demais de que a erradicación da pobreza non era algo imposible. Eu coñecino con 21 anos e inspiroume. Convenceume de que a pobreza tiña solución e de que cada un de nós temos a responsabilidade de contribuír nalgo para mellorar o mundo e erradicar a pobreza. Convenceume disto e durante estes 50 anos vin que é verdade. A pobreza ten solución se traballas man a man coa xente dos pobos. Se tes o compromiso e a determinación, non é imposible".\n"A constancia do noso traballo é o que define a organización Vicente Ferrer. A xente viu o cambio, froito dun traballo constante, e son quen de soñar cun cambio posible".\n"Vicente convenceunos de que o traballo para o desenvolvemento non é un proxecto nin de cinco nin de dez anos, é un proxecto de vida". "Vicente sempre nos dixo que o uso da violencia non é a nosa maneira de traballar". "Conseguir cambios na vida da xente é un proceso moi lento, pero quedamos traballando coa xente, con tempo, para mellorar as súas condicións de vida".\nMulleres na India\n"Cando eu cheguei a estes lugares, nin sequera podía falar directamente coas mulleres sobre a súa realidade. Tiña que comunicarme a través dos seus maridos. Cando es pobre, non tes control sobre a túa propia vida e vives nun mundo moi escuro que impide a esperanza. Esta xente pensaba que a súa vida non podía cambiar".\n"Vivimos nunha sociedade patriarcal en que o home ten o poder. A muller é unha cidadá de segunda clase. Pero fixemos progresos. A Fundación traballa para o desenvolvemento dos nenos e das mulleres. Ao principio os homes sospeitaban do noso traballo, pero pouco a pouco fomos gañando a súa confianza e agora somos libres para traballar coas mulleres nas vilas". "Déronse conta de que se as mulleres progresan, progresa toda a familia e toda a comunidade".\n"Unha rapaza que está estudando nunha das nosas escolas técnicas escribiume unha carta hai pouco. Escribiume que a India hai anos que gañou a independencia, pero non así as mulleres. E díxome que hoxe ela era independente grazas á educación".\n"Cando melloren as súas condicións, chegaremos a unha situación de igualdade".


Obradoiro de Cociña Saudable \_n\nPublished on Igualdade (http://www.igualdade.naron.es)\nHome > Obradoiro de Cociña Saudable\nA Concellería de Promoción Social de Narón organiza un Obradoiro de Cociña Saudable dirixido a homes\nA Concellería de Promoción Social de Narón, dirixida pola edil Teresa Sabio, ven de organizar un Obradoiro de Cociña Saudable dirixido a homes.\nOs talleres se realizarán nos Centros Comunitarios ‘Manuela Pérez Sequeiros’ e ‘Casas da Mariña’, e terán unha duración de 24 horas divididas en seis xornadas (venres e sábados, de 16:30 a 20:30 horas).\nOs interesados deberán presentar a correspondente solicitude no Servizo Sociocomunitario Municipal.O número de prazas é limitado (10 prazas por cada obradoiro).\nA través deste obradoiro, os participantes aprenderán a elaborar receitas saudables e sinxelas, a manipular alimentos e útiles de cociña, limpeza doméstica, organización da compra, técnicas e preparación de alimentos, e menús.\nOs obxectivos principais destos obradoiros son: aprender diferentes técnicas, habilidades e destrezas no eido da cociña, coñecer qué produtos son máis saudables e en qué cantidades para as persoas maiores, e promover que o ámbito comunitario do Concello sexa un espazo realmente corresponsable.\nEsta actividade forma parte do Programa de Atención ás Persoas Maiores, a través do cal se fomenta a educación para a saúde entre persoas maiores (neste caso, homes).\nO Obradoiro de Cociña Saudable achegará ós asistentes conceptos e coñecementos elementais sobre nutrición, para que poidan ser utilizados e aplicados á vida cotiá. Ademáis, preténdese cocienciar do papel da alimentación na saúde e prevención das enfermidades, tanto físicas coma psicolóxicas.\nSource URL (retrieved on 07/16/2020 - 19:01): http://www.igualdade.naron.es/actualidade/arquivo/201212/obradoiro-de-cocina-saudable


As asociacións gandeiras XX.AA., UU.AA. e AGACA celebraron o acordo e anunciaron o fin das moblizacións\nO sector lácteo alcanza un pacto sobre o prezo medio nos contratos homologados\nO tan ansiado pacto entre Goberno, industria, distribución e produtores lácteos puido acadarse onte en Madrid, trala reunión mantida por representantes de todas as partes implicadas na actual crise do sector e que afecta a mais de 10.000 familias galegas que viven das explotacións. As partes suscribiron un acordo que impulsa un prezo medio referenciado ao que haxa en Francia mais un diferencial do transporte para os contratos homologados entre gandeiros e empresas, pero non un prezo mínimo. De entre as organizacións agrarias a única discrepante foi o SLG, que cualificou o acordo como “pantomima”.\nOs alumnos do Conservatorio de Vilalba interpretarán obras de frauta, guitarra e saxofón\nImaxe da presentación do Seminario\nGuitiriz debate sobre o presente e o futuro da comunicación deportiva\nO Campus de verán da USC en Guitiriz afronta o seu último seminario, que analiza o presente e o futuro do deporte dentro da estrutura dos medios de comunicación. Organizado pola Fundación Azkar Lugo, a Deputación Provincial e a universidade compostelá, ten 28 matriculados que atenderán ás conferencias que importantes nomes da información deportiva española levarán a cabo durante toda a fin de semana.\nUnha das mobilizacións nas que participou o SLG esta semana\nO SLG rexeita un suposto preacordo sobre o prezo mínimo\nO Sindicato Labrego Galego (SLG) manterá a convocatoria da manifestación do sector leiteiro de mañá en Amio, a pesar do anuncio dun preacordo esbozado no día de hoxe en Madrid no que se establecería un prezo para o leite que tomaría como referencia “o prezo francés”,


A Xunta impulsa 350 erasmus agrarios para facilitar "o relevo xeracional"\nRedacción | Xoves, 23 de Marzo de 2017, 17:33\nCrear 3.000 postos de traballo no rural e lograr que o emprego suba un 4 por cento no sector ata 2020, ademais de "poñer en valor" 330.000 hectáreas para o seu aproveitamento agroforestal (a metade da superficie agraria útil que ten Galicia) son os dous obxectivos prioritarios da Xunta no seu plan de fixación de poboación no rural, dotado de 230 millóns.\nAsí o concretou o presidente galego, Alberto Núñez Feijóo, quen á espera de que o plan se presente con maior detalle, avanzou os principais eixos estratéxicos e a dotación económica de cada un. Tamén algunhas das 23 medidas específicas que incorpora co fin de xerar novas oportunidades no rural.\nCoa substitución xeracional no punto de mira, o presidente ratificou que a Xunta pretende activar 350 erasmus agrarios, é dicir, o "intercambio" de profesionais do sector con outros países para poder completar a aprendizaxe e "importar" novas formas de traballar.\nFeijóo, quen xa avanzara este plan e confirmou as liñas expostas na Cámara pola conselleira do ramo, Ángeles Vázquez, concretou que os seis grandes eixos son a cohesión territorial, a innovación e formación, a agricultura sustentable, a mellora da competitividade, a substitución xeracional e a cooperación.\nPor outra banda, preguntado acerca de se a Xunta actuará para poñer coto ás plantacións de eucalipto na comunidade, Feijóo lembrou que se está traballando coas entidades locais para determinar en que zonas se pode continuar plantando e en cales non.\n"E hai reaccións soprendentes porque cando deixamos plantar critícasenos e cando o prohibimos tamén", esgrimiu Feijóo, quen incidiu en que as cifras de plantación de eucaliptos na comunidade superan "as previsións máis optimistas".\nDada esta situación, alertou de que se non se frea a "sobreproducción" de eucalipto "o único que se favorece é a venda a prezo moi barato", o que prexudicará ás familias que "seguen plantando de boa fe".